Talɣiwin-agi isexdem Rabia deg ungal-ines ṭṭfent tiwuriwin niḍen deg wungal ugar n usegzi d ttrebga, sɛant tawuri n tekci n wazal i umeslay n kra n yiwudam am Tekfa d Bazemni d Sedda, neɣ asebgen n kra n taktiwin yellan deg tudert n umdan. Akken daɣen sɛant tawuri n userwes gar yineḍruyen n tedyant d yiwudam akked kra n uneḍruy n tumgizt neɣ n teqsiḍt ɣef waya iwehha ɣer wayen kan yeddan d tedyant neɣ n tegnit n wungal.